cyanic-selkie/wikianc huggingface dataset:
Zakariasvatnet
Zakariasvatnet (også kalt Sakrisvatnet ) er et vannkraftmagasin i Tafjord i Norddal kommune. Magasinet forsyner Tafjord 4 med vann gjennom en tilløpstunnel og en trykksjakt, og har en kapasitet på 70 mill. m3. Vannet har et areal på 1,36 km². Zakariasdammen er oppført i betong i det trange Nedstedalsjuvet i Rødalen, med 95 m høyde var den i sin tid den høyeste i Nord-Europa og er fortsatt blant de høyeste i Norge. Magasinet har en reguleringshøyde på 75 meter, mellom 375 og 450 meter over havet.
Tre gårdsbruk ble satt under vann ved utbyggingen, den ene var allerede nedlagt og overtatt av Ålesund-Sunnmøre Turistforening, mens det på de to andre fortsatt var gårdsdrift. Nedenfor demningen er elveløpet tørrlagt (unntatt ved overløp). Det store naturinngrepet og oppdemmingen skapte stor motstand. Anleggsveien frem til demningen og videre til Tafjord 5 like ved, er åpen for alminnelig trafikk. Turstien til Reindalen går langs vannet fra parkeringsplass ved kraftstasjonen. Før kraftutbyggingen i området var det bare en smal kjerrevei i fjellsiden ovenfor juvet.
Akebakkeskogen (Oslo)
Akebakkeskogen (1-93, 2-92) er en vei i Grefsenåsen i bydel Nordre Aker. Den går fra Grefsenkollveien og oppover mot nevnte akebakke. Egentlig dreier det seg om et lite nettverk av veier og gangveier mellom og rundt husene, som er for det meste rekkehus fra første halvdel av 1980-tallet. Veien fikk navn i 1984.
Zakariasvatnet
Trolig het vannet i Rødalen Nestedalsvatnet. Den 6. oktober 1793 druknet Zacharias K. Uri da han med hest forsøkte å ta seg over den flomstore Rødalselva, slik ble det deretter ble hetende Zakariasvatnet.
Johan Frederik Sartz
Johan Frederik Sartz (født 11. februar 1763, død 11. mars 1839) var en norsk prest og stortingsmann fra Gjerpen og født på Gjerpen prestegård. Han var sønn av toller Jens Matias Sartz og ektefellen Kontine Bindrup. Sartz ble cand. theol. i 1787 og personalkapellan i Risør året etter. Fra 1797 til 1821 var han sogneprest i Larvik og Langestrand, senere også prost.
Horisontal integrasjon
Horisontal integrasjon er et uttrykk innenfor mikroøkonomien, som beskriver en type eierskap. Det er en strategi som blir brukt av virksomheter og bedrifter som vil selge sitt produkt i flere markeder. Horisontal integrasjon i markedsføring er mye vanligere enn vertikal integrasjon er i produksjon.
Horisontal integrasjon skjer når et selskap blir kjøpt eller fusjonert med et annet selskap som er i samme bransje og på samme produksjonsnivå som det andre selskapet. Et eksempel på dette er at en bilfabrikk fusjoneres med en annen bilfabrikk. I dette tilfellet er begge selskapene på samme nivå og i samme bransje. Prosessen er også kjent som «å kjøpe ut» eller «overtakelse». Målet med horisontal integrasjon er å konsolidere selskaper og monopolisere en bransje.
Et monopol skapt igjennom horisontal integrasjon kalles horisontalt monopol.
Folkestad gravplass
Folkestad gravplass eller Folkestad gravstad er på Folkestad i Volda kommune i Møre og Romsdal. Gravplassen ligger et stykke oppi skråningen over fergekaia.
På gravplassen står et gravkapell med årstallet 1922 på vindfløyen.
Volda kommune anser at gravplassen vil dekke det lokale behovet noen tiår fremover.
Søramerikansk mesterskap i basketball for menn 1995
Søramerikansk mesterskap i basketball for menn 1995 ble arrangert i Montevideo i Uruguay i 1995.
Berner Gruppen
Berner Gruppen AS er et norsk holdingsselskap, etablert i 1990 som AS Avishuset Dagbladet.
KV12
Gravstedet KV12 som befinner seg i hoveddalen i Kongenes dal nær dagens Luxor i Egypt, er et uvanlig gravsted bruk opprinnelig i det 18. dynasti i oldtidens Egypt, og så igjen i de 19. og 20. dynastier. Det ble sannsynligvis brukt til mange begravelser kongelige familiemedlemmer på samme måte som KV5.
Berner Gruppen
Historikk
Selskapet hadde tidligere en tosidig struktur, hvor medievirksomheten bestod av av selskapene AS Dagbladet, DB Medialab AS, Berner New Media, Publish Lab og Avisretur, og eiendomsvirksomheten bestod av Citypassagen AS og Oslo Ridehus AS.
KV12
Byggerne av KV9 kom inn i KV12 da de gravde for det gravstedet. Under utgravningen, spredde rykter seg om et gravsted til nummer til, men forskerne forkastet ideen og fortsatte. De skjønte ikke hvilken feiltagelse det ville være. Om morgenen den 8. august 1995 brøt utgraverne igjennom bakken til det andre gravstedet bare for å finne rester av flere familiemedlemmer i det nye gravstedet. Forskerne arbeider fortsatt med å identifisere familiemedlemmer og samle andre gjenstander fra gravstedet.
Berner Gruppen
Historikk
Selskapet kjøpte i 2008 en eierandel i NHST Media Group, som utgir Dagens Næringsliv.
Berner Gruppens mest profilerte virksomhet har vært dagsavisen Dagbladet. Den 20. juni 2013 ble det kjent at Berner Gruppen solgte Dagbladet til Aller Media. Den siste eiendommen ble solgt i 2016, og selskapets virksomhet består fra da av utelukkende av finansielle plasseringer og håndtering av de gjennomførte salgene.
Ledelse
Selskapet ledes (per 2022) av direktør Tor Wolff Hernæs og styreleder Ragnar Horn.
Kristian Frantzen
Kristian Andreas Nuñez Frantzen (født 2000 i Oslo ) er en norsk musiker og skuespiller, best kjent under artistnavnet Aiba.
Han spilte i 2018 og 2019 i NRK-serien 16–19 og medvirket i andre sesong av dokumentarserien Generasjon Z på TV 2 i 2019.
Frantzen har signert avtale med Sony Music og slapp sin første singel «Karusell» i november 2019. I mars 2022 utga han låten «Sympati» som oppnådde gode strømmetall og en andreplass på den norske singellisten. Han ble nominert til P3 Gull 2022 i klassen årets gjennombrudd.
Frantzen har utdanning innen barne- og ungdomsarbeiderfag ved Kuben videregående skole fra 2018.
Leirshaugen gravplass
Leirshaugen gravplass eller Leirshaugen gravstad er ved Rotset i Volda tettsted i Volda kommune.
Gravplassen ble anlagt til avlastning for kirkegården ved Volda kirke, og første begravelse fant sted i 1937. Et gravkapell stod klart samme år. Gravplassen er utvidet flere ganger etter innvielsen. Dette er den gravplassen som brukes for Volda tettsted for tiden. Begravelser finner gjerne sted med utgangspunkt i Volda kirke.
Orientalsk geithams
Orientalsk geithams, Vespa orientalis, er en stor og kraftig stikkeveps, i nær slekt med vår geithams (V. crabro) og den enda mye større japanske kjempeveps (V. mandarina). Den hører naturlig hjemme i Nord-Afrika, det sørøstligste Europa og østover i Asia til det nordlige India – og er innført til Madagaskar og i Sør- og Mellom-Amerika. Den kan omdanne solenergi til elektrisitet, som en solcelle – og er det første insekt hvor denne evnen er påvist.
Utseende
Orientalsk geithams er på størrelse med vår geithams og er som denne en kraftig veps. Dronningene blir opptil 35 mm, mens arbeiderne (=hunner med uutviklede kjønnsorganer) og hannene (dronene) blir ca. 25 mm. Kroppen er mørkt rødbrun med gule striper, og motsatt vår geithams er bakkroppsspissen mørk. Hannenes antenner har 13 ledd; hunnenes har 12. Som sine slektninger har den et bredt hode med kraftige kjever og store øyne, og hunnene (dronningene og arbeiderne) har stikkebrodd. Både hodet og bakkroppen er bevegelige, så den kan bite og ev. stikke om den blir grepet.
Utbredelse
Arten hører hjemme i subtropene. I Nord-Afrika finnes arten vestover til Algerie, og mot sørøst til Afrikas horn – og i Europa i Hellas, Bulgaria og Sør-Italia inkl. øyer som Kreta, Kypros og Sicilia. I Asia forekommer den østover til det nordlige India. .
Livsløp og levevis
Livsløpet er typisk for eusosiale stikkeveps i områder med utpregede årstider, men arten lever i såpass varme strøk at sommersesongen er betydelig lengre enn i f.eks. Norge. Bare dronningene overvintrer, etter å ha paret seg med dronene høsten før. Om våren grunnlegger så dronningen et nytt samfunn (bol). Bolet er gjerne underjordisk – som hos vår jordveps, sjeldnere i hule trær og andre steder over bakken (andre geithamser bygger som regel bol over bakken). Etter å ha laget noen få celler legger hun ett egg i hver. Når de klekkes, forer hun larvene med insekter og andre smådyr. Egg, larver og pupper er forsvarsløse, så når dronningen er ute for å finne mat eller byggematerialer, er det lille vepsesamfunnet meget sårbart.
Allround-VM på skøyter 1932, menn
Allround-VM på skøyter 1932, menn ble arrangert   i Lake Placid  USA 19 og 20. februar 1932. Ivar Ballangrud   fra Norge ble verdensmester.
Orientalsk geithams
Livsløp og levevis
De nye vepsekullene blir til arbeidere. De overtar innsamlingen av mat, etter hvert også byggearbeidet og stellet og matingen av avkommet. Fra da kan dronningen helt og holdent konsentrere seg om å legge egg. Nå vokser bolet hurtig hvis forholdene ligger til rette, men får ikke så mange individer som hos enkelte andre stikkeveps. På det meste, ved overgangen sommer–høst, kan bolet romme opptil 900 celler. Ved et studium av egyptiske biefiender fant forskerne at bestanden av orientelsk geithams økte utover i oktober, og at over halvparten av årets observasjoner ble gjort i november – men en annen undersøkelse viste at bestanden var størst i juli.
Sent i sesongen slutter dronningen å produsere nye arbeidere: Heretter utvikler avkommet seg til befruktningsdyktige hanner og hunner. Disse parer seg så. Vepsesamfunnet kjenner ingen «droneslag» som hos honningbier. Men nå dør den gamle dronningen, og uten larver kan ikke vepsene nyttiggjøre seg insekter og annen proteinholdig føde. Heldigvis for dem kan det nå være overflod av overmodne frukter og bær. Men vepsesamfunnet går i oppløsning. Også dronene og arbeiderne dør utover høsten. De unge, befruktede hunnene finner derimot et sted de kan overvintre. De blir neste sesongs dronninger.
Fidel Martínez
Fidel Francisco Martínez Tenorio (født 15. februar 1990) er en ecuadoriansk fotballspiller som spiller for den meksikanske klubben Pumas. Han spiller som midtbanespiller, og er også en del av. Han har spilt for flere andre klubber i sin karriere, blant annet Club Tijuana og Deportivo Quito.
Orientalsk geithams
Ernæring
Som andre geithamser er arten et energisk insekt, som er på vingene mye av dagen for å finne mat. Den tar mange slags insekter og andre smådyr – som gresshopper og fluer, og også såpass forsvarsdyktige insekter som andre stikkeveps. For å drepe byttet bruker dem som regel de sterke kjevene, sjelden stikkebrodden. Den kan også skjære ut kjøtt fra kadavere – eller fra kjøttpålegg o.l. Som hos andre geithamser er næringsutvekslingen mellom voksne og larver gjensidig: Voksne stikkeveps kan ikke fordøye proteinholdige stoffer, men larvene kan, og de utskiller en næringsrik væske, som de voksne vepsene drikker av. I tillegg tar de til seg fruktsaft, sevje, honning, nektar og andre søtsaker når slike er å oppdrive. De kan bidra til pollinering.
Som flere andre geithamser tar denne arten gjerne honningbier. Dette har gjort den dårlig likt blant birøktere, og i USA frykter en at den skal spre seg nordover fra Mexico. Den ikke bare tar bier enkeltvis. De kan også angripe bikubene, og tilmed utrydde et helt bifolk – både voksne bier, avkom og honning kan gå med. På Kypros har biene (underarten Apis mellifera cypria av honningbie) lært å forsvare seg mot de langt større og kraftigere inntrengerne ved å klamre seg tett inntil bakkroppen på dem. Insekter puster gjennom spirakler (ånderør), og stikkeveps har de fleste av disse på bakkroppen. Dermed blir de langsomt kvalt. (japanske honningbier kan bruke samme metode for å drepe en enda farligere fiende, den japanske kjempeveps).
Solskinnsdyr
Mens vår geithams ofte er aktiv i skumringen og om natten, er den orientalske mest aktiv midt på dagen, når solen er mest intens. Dette gjelder all slags utearbeid, både når den er på jakt etter mat og når den bærer ut jordpartikler under utvidelsene av bolet. Dette har vært kjent iallfall siden 1990 Men i 2010 oppdaget forskere at det mest aktive stoffskiftet hos disse solskinnsdyrene foregår i bakkroppen. Den mørke delen fanger opp den intense solstrålingen. Solstrålene omdannes så til elektrisk energi, ved hjelp av stoffet xanthopterin i det gule tverrbåndet, Det later til at bakkroppen fungerer som en solcelle.
Vegtilsynet
Vegtilsynet er et norsk statlig tilsyn opprettet 20. juni 2012. Vegtilsynets oppgave er å føre tilsyn med at Statens vegvesen og Nye Veier ivaretar sikkerheten på riksvegnettet. Vegtilsynet overtok oppgaven med å følge opp sikkerhetstilrådninger på VEI den 01.09.2021, sikkerhetstilrådningene blir gitt av Statens Havarikommisjonen. Vegtilsynet har hovedkontor på Voss.
Vegtilsynet fører tilsyn med at eierne av riksvegene, Statens vegvesen og Nye Veier, har og benytter tilstrekkelige og effektive styringssystemer for å ivareta sikkerheten i veginfrastrukturen for transport på riksveg. Styringssystemene omfatter systemer for planlegging, bygging, drift, vedlikehold, beredskap og annen forvalting av riksveginfrastrukturen.
Da Vegtilsynet ble opprettet var det underlagt vegdirektøren, med et organisatorisk og styringsmessig skille fra resten av Statens vegvesens virksomhet. I 2017 ble Vegtilsynet et selvstendig forvaltningsorgan direkte underlagt Samferdselsdepartementet.
Ifølge instruksen fra Samferdselsdepartementet skal Vegtilsynet føre et risikobasert systemtilsyn. At tilsynet er risikobasert vil si at tilsynssakene er valgt ut etter en vurdering av risiko i forhold til konsekvenser for trafikksikkerheten.
Trude Tronerud Andersen er den første direktør for Vegtilsynet. Magnus Steigedal tok over etter Andersen i 2021, fram til han ble tilsatt som ny rådmann i Eidfjord kommune. Fra 1. januar 2023 er Vegard Hansen direktør i tilsynet.
Aalborg kloster
Helligåndsklosteret i Aalborg ble etter reformasjonen omdannet til å være stiftshospital – fra 1953 med navnet Aalborg Kloster, Helligaandsklosteret i Aalborg. Aalborg kloster er i dag eldrebolig, med separate boenheter i de gamle klosterbygningene, som er de eldste bebodde bygninger i Nordjylland.
Aalborg kloster ledes av et styre, som består av biskopen av Aalborg stift, statsforvaltningsdirektøren i Nordjyllands statsforvaltning, borgmesteren i Aalborg, sognepresten i Vor Frue Kirke, domprosten i Aalborg domsogn og regionspolitidirektøren i Nordjylland. Siden 1999 har Jens Aa. V. Schulz vært klosterforstander i Aalborg kloster. Klosterforstanderen er kongelig utnevnt, og Aalborg kloster har anledning til å flagge med splittflagg.
Aalborg katedralskole holdt til i lokalene i årene 1554 til 1848, og under andre verdenskrig ble Churchill-klubben, den første, organiserte motstandsbevegelsen mot de tyske okkupantene, opprettet i klosteret. Aalborgs første bibliotek har hatt tilhold i klosterets bygninger, Landemodet har vært avholdt, og den etter-reformatoriske tamperretten foregikk i mange år i klosterbygningene.
Aalborg kloster er fredet.
Douglas Chiarotti
Douglas Chiarotti (født 10. november 1970 i Santo André) er en brasiliansk volleyballspiller som deltok i de olympiske leker 1992 i Barcelona og 2000 i Sydney.
Chiarotti ble olympisk mester i volleyball under OL 1992 i Barcelona. Han var med på det brasilianske laget som vant volleyballturneringen for menn foran Nederland og USA. Brasil vant semifinalen mot USA med 3–1 og i finalen beseiret de Nederland med 3–0. Chiarotti spilte seks kamper i OL-turneringen.
Kykuit
Kykuit, også kjent som «John D. Rockefeller residens», er et 40-roms verneverdig hus i Westchester County, New York, bygget av forretningsmannen, filantropen og stamfaren i den prominente Rockefeller-familien, John D. Rockefeller og hans sønn, John D. Rockefeller jr.. Huset er utsmykket med kunst innkjøpt av guvernør i New York og visepresident i USA, Nelson A. Rockefeller. Huset har vært hjem til fire generasjoner av familien.
Kykuit betyr utkikk på nederlandsk - «kikkut». Huset ligger i Pocantico Hills, på det høyeste punktet nær Tarrytown og Sleepy Hollow, en times kjøring nord for New York City. Det har utsikt over Hudson River ved Tappan Zee, og i det fjerne, New Yorks skyline.
Marlo Morgan
Marlo Morgan (født 29. september 1937) er en amerikansk forfatter, best kjent for bestselgeren Det virkelige folket (originaltittel: Mutant Message Down Under) Hun har også skrevet Budskap fra evigheten (originaltittel: Message from Forever, 1998), en annen roman med australsk-aboriginsk tematikk.
Det virkelige folket
Marlo Morgan publiserte først boken selv i 1990, sannsynligvis med tittelen Walkabout Woman: Messenger for a Vanishing Tribe. Boken forteller om en middelaldrende, hvit, amerikansk kvinne og reisen hun gjennomførte med en gruppe på 62 ørken-aboriginer, «det virkelige folket», på tvers av det australske kontinentet. Boken ble raskt populær hos New Age-bevegelsen i USA. Morgan reklamerte for boken på mange turneer i USA og Europa. På disse turneene fortalte Morgan om sine påstått reelle opplevelser med “Det virkelige folket” og sa at hun var en aborigin.
Det store forlaget Harper Collins gav ut boken på nytt i 1994 med tittelen Mutant Message Down Under og markedsførte den som fiksjon. Forfatteren skriver likevel i et forord at boken ble skrevet ut fra faktisk viten og inspirert av egen erfaring.
Ifølge en 90 siders rapport publisert av Dumbartung Aboriginal Corporation hadde en undersøkelse blant aboriginer i Sentral- og Vest-Australia verken funnet spor etter Morgans tilstedeværelse i området eller «det virkelige folket». Aborigin-stammer mener at reisen var fabrikkert og at boken mangler troverdighet. Dumbartung Aboriginal Corporation slo fast at det innebar en dyp krenkelse av aboriginene når en hvit kvinne uten rett representerte aboriginsk kultur for egen vinnings skyld. De uttrykte sinne over at Morgans falske budskap blir akseptert som fakta i et naivt amerikansk og europeisk marked, og var svært bekymret for mulige langtidsvirkninger for deres kultur.
I 1996 fikk aboriginske eldste midler for å reise til USA, konfrontere Marlo Morgan med boken og prøve å forhindre en Hollywood-filming av den. Morgan innrømmet offentlig at boken var usann, men dette fikk lite offentlig oppmerksomhet i USA. Boken blir fortsatt markedsført og solgt i flere land, selv om den gir et veldig feilaktig bilde av aboriginenes kultur og deres nåværende politiske og sosiale status. Dette er ifølge aboriginene svært ødeleggende for deres helt reelle kamp for overlevelse.
Gyldendal Norsk Forlag publiserte den norske oversettelsen, Det virkelige folket, først i 1995 og i ny utgave i 2004.
Krabbefelt
Krabbefelt er et eget kjørefelt på veier med sterk stigning. I land med høyrekjøring ligger krabbefeltet som et eget felt til høyre for det ordinære kjørefeltet, og motsatt for land med venstrekjøring. Med krabbefelt kan saktegående trafikk som trailere og andre større kjøretøy legge seg ut, slik at de ikke sinker for annen trafikk. Disse vikefeltene kalles «krabbefelt», fordi tunge kjøretøyer her kan «krabbe» seg opp de bratte stigningene. I Norge er krabbefeltene i stor grad utfaset og erstattet av forbikjøringsfelt.
Forveksling med forbikjøringsfelt
I Norge ble det bygget krabbefelt på de største og mest trafikkerte veiene fra 1960-årene av. I 1981 ble imidlertid krabbefeltene formelt erstattet av forbikjøringsfelt, og utover i 1980- og 1990-årene ble de eksisterende krabbefeltene omgjort til forbikjøringsfelt. Det finnes imidlertid et fåtall originale krabbefelt på de eldste motorveiene i Norge, som da ble bygget med sterkere stigning enn i dag. Ett eksempel er E18 i Lierbakkene mellom Drammen og Asker, der nordgående veibane har et eget krabbefelt for saktegående tungtrafikk.
Begrepet «krabbefelt» har blitt hengende igjen i dagligtalen, og det brukes fortsatt feilaktig, blant annet i pressen, men også av veimyndighetene selv. I motsetning til krabbefelt er forbikjøringsfelt et ekstra felt til venstre for det ordinære kjørefeltet, altså et ekstra felt mellom kjøreretningene. Hurtiggående trafikk må dermed skifte felt om de skal kunne komme seg forbi saktegående kjøretøyer. I krabbefelt har trafikken vikeplikt når en skal tilbake i det ordinære kjørefeltet, mens i forbikjøringsfelt har trafikken i begge felt gjensidig vikeplikt når feltet opphører.
Erzincan Binali Yıldırım Üniversitesi
Erzincan Binali Yıldırım Üniversitesi er et universitet som ligger i Erzincan-provinsen i Tyrkia.
Tilknytninger
Universitetet er medlem av Kaukasus universitetsforening.
Stoltzekleiven Opp
I 2018 ble det 40. løpet gjennomført og det ble utgitt Jubileumsboken Stoltzekleiven Opp: 40 bratte år! med undertittel «Ka e det med Stoltzen?» Boken er skrevet av Steinar B. Christensen i samarbeid med medlemmer av arrangørstaben.
Rekorden for menn innehas av Stian Øvergaard Aarvik på 7 minutter og 46 sekunder og for kvinner av Kristin Størmer Steira i 2013 på 9 minutter og 35 sekunder. Løypen har en stigning på 301,44 meter og går over ca. 800 trappetrinn.
Chalcasthenes
Chalcastenes er en slekt av biller som hører til gruppen hornbiller i familien skarabider (Scarabaeidae).
Partido Nashonal di Pueblo
Partido Nashonal di Pueblo (Nationale Volkspartij) er et politisk parti på Curaçao, som ble stiftet 19. april 1948. Partiet beskriver seg selv som kristendemokratisk.
Chalcasthenes
Utseende
Middelsstore, brede, mørke biller, oversiden er ganske kraftig punktert.
Levevis
Lite ser ut til å være kjent om biologien til denne slekten.
Utbredelse
Denne slekten er endemisk for Salomonøyene
Kalø amt
Kalø amt ble opprettet i 1662 av det tidligere Kalø len.
Amtet bestod av herredene:
Underlandet
Underlandet er en attraksjon på fornøyelsesparken Liseberg som ligger i Göteborg i Sverige. Attraksjonen er en av typen dark-ride, og er laget av den italienske attraksjons-produsenten Gosetto. Underlandet ligger i parkens tematiserte del Kaninlandet.
Attraksjonen åpnet offisielt i parken den 3 juni 2021.
Tema
Underlandet er tematisert etter Lisebergs maskot, «Lisebergskaninen», og ligger i Kaninlandet, som også er tematisert etter maskoten. Liseberg beskriver attraksjonen som en ukjent del av Kaninlandet, hvor mennesker aldri har satt foten før. Reisen begynner i en preshow, altså et rom som bygger opp stemningen, før man så går ombord i gondolene.
Virtuell kø
Til premieren av Underlandet, har Liseberg sammen med andre parker utviklet et virtuelt køsystem. Med dette systemet kan man reservere billetter via Lisebergsappen, og under tiden spise is eller lignende. Når tiden er inne får man en push-notis, og man skanner QR-koden i en maskin ved inngangen. Underlandet skulle være den første attraksjonen på Liseberg med dette systemet, men grunnet premiereutsettelsen, og råd om smittevern, ble dette innført på 15 ulike attraksjoner.
Utsettelse av premieren
Underlandet skulle åpne sammen med resten av parken den 25. april 2020. Men på grunn av Koronaviruspandemien ble premieren utsatt til ubestemt tid, og Liseberg og «Underlandet» åpnet den 3 Juni 2021.
16 Air Assault Brigade
16 Air Assault Brigade er en brigade i British Army forlagt til Colchester i Essex. Den er den britiske hærens eneste forband som kan levere luftbårne styrker i alle roller og på svært høy beredskap. Alle brigadens mannskaper bærer vinrød beret, og alle kvalifiserte fallskjermsoldater bærer fallskjermvinge.
Brigaden ble dannet som ledd i forsvarsreformene gjennomført 1. september 1999, gjennom sammenslåing av 24 Airmobile Brigade og deler av 5th Airborne Brigade. Dette forbandet dannet en svært mobil brigade av fallskjermavdelinger og luftmobile avdelinger, som forflytter seg på slagmarken ved hjelp av helikopter.
På grunn av sin mobile rolle, er brigaden lett pansret og utstyrt. Forbandets landutstyr inkluderer FV107 Scimitar, WMIK Land Rover, Supacat, L118 Light Gun haubitser, FGM-148 Javelin panservern og Starstreak MANPADS. Luftstyrkene består av tre angrepsregimenter utstyrt med WAH-64 Apache og Westland Lynx fra Army Air Corps, Chinook og Puma fra Royal Air Force og Merlin fra Fleet Air Arm, alle under kommando og kontroll av Joint Helicopter Command). I tillegg kommer to firemanns taktiske luftkontrollteam bemannet av RAF Regiment som sørger for luftromskontroll og -integrasjon, og ildledelse for styrkens luftfartøyer.
Søramerikansk mesterskap i basketball for menn 1997
Søramerikansk mesterskap i basketball for menn 1997 ble arrangert i Maracaibo i Venezuela i 1997.
Friidrett under Sommer-OL 1924 – 200 meter menn
Rekorder
Gjeldende rekorder før lekene i 1924:
Jackson Scholz tangerte olympiske rekorden i finalen
Forsøksheat
De innledende heaten ble avviklet 8. juli 1924. De to beste fra hvert heat gikk videre til kvartfinalene.
Heat 1
Heat 2
Heat 3
Heat 4
Heat 5
Heat 6
Heat 7
Heat 8
Heat 9
Heat 10
Heat 11
Heat 12
Heat 13
Heat 14
Heat 16
Heat 17
Kvartfinaler
Kvartfinaler ble avviklet 8. juli, de to beste fra hvert heat gikk videre til semifinalene.
Kvartfinale 1
Kvartfinale 2
Kvartfinale 3
Kvartfinale 4
Kvartfinale 5
Kvartfinale 6
Stjørdal kommunestyre 2007–2011
Stjørdal kommunestyre 2007–2001 består av 41 medlemmer, mot 51 i perioden 2003–2007. Johan Arnt Elverum (Sp) er ordfører, og Ole Myrbekk (H) er varaordfører. En borgerlig sammenslutning bestående av Senterpartiet, Høyre, Fremskrittspartiet, Kristelig Folkeparti og Venstre har flertall. Stjørdal er dessuten én av i alt fem kommuner i landet hvor Miljøpartiet De Grønne sitter representert i kommunestyret.
Friidrett under Sommer-OL 1924 – 200 meter menn
Semifinaler
Semifinaler ble avviklet 9. juli, de tre beste fra hvert heat gikk videre til finalen.
Semifinale 1
Semifinale 2
Finale
Finalen ble avviklet 9. juli.
Seimsdal kraftverk
Det er et elvekraftverk som utnytter et fall på 290 meter i Seimsdalselvi.
Installert effekt er 5,5 MW fra en peltonturbin. Årsproduksjon er 17,4 GWh.
Søramerikansk mesterskap i basketball for menn 1999
Søramerikansk mesterskap i basketball for menn 1999 ble arrangert i Bahía Blanca i Argentina i 1999.
Aalesunds FK i europeisk fotball
Turnering-statistikk
Den følgende listen er en liste over de samlede resultatene fra Aalesund FKs kamper i de UEFA-turneringene den har deltatt i, så vel som den totale statistikken. Listen inneholder hvilken turnering, antall kamper spilt (K), vunnet (V), uavgjort (U) og tap (T). Samt antall scorede mål (+), innslupne mål (−), målforskjellen (±) og seiersprosenten (Seier %). Statistikken inkluderer kvalifiseringskamper og er oppdatert til og med kampen spilt 9. august 2012. Statistikken inkluderer også mål scoret i ekstraomganger hvor det er aktuelt. I disse kampene, er også det oppgitte resultatet, resultat etter ekstraomganger.
Motstandere
Den følgende listen viser statistikk mot motstandere som Aalesund FK har spilt kamper mot i UEFA-turneringer. Den viser hvilken klubb og dens nasjonalitet, antall kamper spilt (K), vunnet (V), uavgjort (U) og tap (T). Samt antall scorede mål (+), innslupne mål (−), målforskjellen (±) og seiersprosenten (Seier %). Statistikken inkluderer kvalifiseringskamper og er oppdatert til og med kampen spilt 9. august 2012. Statistikken inkluderer også mål scoret i ekstraomganger hvor det er aktuelt. I disse kampene, er også det oppgitte resultatet, resultat etter ekstraomganger.
Christopher Borch
Christopher Borch (født 18. januar 1817 i Drammen, død 11. august 1896 i Holmestrand) var en norsk billedhugger. Han er særlig kjent for utformingen av de to løvene som er plassert på Løvebakken foran Stortinget og som ble utført av to straffanger under Borchs ledelse samt Christiestøtten på Muséplassen foran Bergen Museums naturhistoriske samlinger i Bergen.
Borch gikk på Kunstakademiet i København fra 1838 og var i flere år i Herman Wilhelm Bissens atelier. Han var sterkt preget av Bissen og står i senklassisismen i arven etter Bertel Thorvaldsen. Borch var knyttet til miljøet rundt N.F.S. Grundtvig på Vartov i København og har blant annet utført døpefonten til Vartov kirke.
I Danmark stilte Borch ut på Charlottenborg i 1848, 1849, 1851 og 1856. Han stilte ut første gang i Norge i 1849 og fikk deretter en bestilling fra kongehuset på relieffer til Oscarshall som var under oppføring.
På Bjørnstjerne Bjørnsons anmodning leverte han en skisse på et monument over Wilhelm Frimann Koren Christie, statuen ble avduket i Bergen først i 1868. Borch leverte også inn et forslag i konkurransen om Karl Johan-monumentet foran Slottet i Christiania, men dette gikk til Brynjulf Bergslien.
På slutten av 1870-tallet slo Borch seg ned i Norge igjen for godt og hadde da bodd utenlands i nærmere 30 år. I 1852 var han bltt gift med Thora Marie Arveschoug (1832–1923), datter av prokurator, senere postmester Ole Siewers Arveschoug (1802–77) og Dorothea Tyrholm (1807–90).
Havreballegård amt
Amtet ble nedlagt ved reformen av 1793 som overførte hele området til Århus amt.
Årdal kirke
Årdal kirke kan være:
Music to Be Murdered By
Music to Be Murdered By er det ellevte studioalbumet til den amerikanske rapperen Eminem, utgitt 17. januar 2020 på Aftermath Entertainment, Interscope Records og Shady Records uten forhåndsvarsel, på lignende måte som forrige album Kamikaze (2018). Albumet ble produsert av Eminem og Dr. Dre, blant andre produsenter, og inneholder samarbeid med blant annet Black Thought, Q-Tip, Juice Wrld, Ed Sheeran, Young M.A, Skylar Grey, Don Toliver, Anderson .Paak, Royce da 5'9", King Crooked og Joell Ortiz.
Ved siden av albumet ga Eminem også ut en musikkvideo til «Darkness», regissert av James Larese.
Personale
Krediteringer er hentet fra Tidal.
Musikere
When You’re Hot, You’re Hot (album)
When You're Hot, You're Hot er et album av Jerry Reed som ble utgitt mars 1971. Albumet består av elleve sanger hvorav fem er laget av Reed selv; deriblant «Turned On» som er en instrumental. Produsent for albumet var Chet Atkins.
Niclas Baker
Niclas Baker (født 9. september 1994) er en britisk friidrettsutøver som konkurrerer i sprintløp.
Han deltok på Storbritannias lag på 4 × 400 meter blandet stafett under Sommer-OL 2020 i Tokyo der laget kom på 6. plass i finalen.
11. selvstendige stridsvognregiment
11. selvstendige stridsvognregiment (russisk: 11 отдельный танковый полк) er underlagt 11. armékorps i Kaliningrad oblast, Vestre militærdistrikt, Russland. Regimentet er forlagt til byen Gusev og har stridsvogner av typen T-72, T-72B og T-72B3.
Vadim Pronskij
Vadim Pronskij (født 4. juni 1998) er en kasakhstansk syklist.
Wycliffe Norge
Wycliffe Norge er en tverrkirkelig norsk misjonsorganisasjon tilsluttet den internasjonale paraplyorganisasjonen Wycliffe Global Alliance. Sammen utgjør de nærmere 100 organisasjoner, og står bak rundt 80% av alle dagens bibeloversettelsesprosjekter på verdensbasis.
Wycliffe Norge har per juni 2017 13 aktive utsendinger som jobber med tilsammen 18 språk, i 10 land.
Mange av utsendingene er engasjert i både språkutvikling og bibeloversettelse. Wycliffe samarbeider med menigheter og organisasjoner om utsendelse av personell. Internasjonalt har Wycliffe mer enn 6000 utsendinger, i tillegg til tusenvis av andre medarbeidere og støttepartnere. I samarbeid med Norad driver Wycliffe Norge også med bistandsarbeid, og har pr. 06 2017 to bistandsprosjekter i Pakistan.
Wycliffe mener at alle, uansett etnisitet og språk, burde ha rett til å ha Bibelen på sine egne språk. Som kristen organisasjon mener de at Gud er alles Far, og ingen mennesker skulle behøve å måtte lære seg et annet språk for å få tilgang til det Bibelen formidler til oss mennesker.
Wycliffes prosjekter innebærer ofte utvikling av skriftsystem, lese- og skriveopplæring, bibeloversettelse, samt styrking av folks rettigheter, identitet og kultur.
Wycliffes arbeid dreier seg om hele mennesket; En åndelig dimensjon gjennom bibeloversettelse og en menneskelig og diakonal dimensjon gjennom det språkvitenskapelige og bistandsmessige arbeidet. Arbeidet utføres hovedsakelig gjennom organisasjonen SIL International eller gjennom andre lokale og internasjonale samarbeidspartnere.
Friidrett under Sommer-OL 2004 – Stavsprang kvinner
Stavsprang kvinner under Sommer-OL 2004 fant sted den 21. til 24. august 2004 på Olympiastadion i Athen.
Program
Alle klokkeslett er lokal tid (UTC+2)
Rekorder
Gjeldende rekorder før lekene i 2004:
Kvalifisering
Krav: Direktekvalifiseringskravet er 4,45 m (Q) eller blant de tolv beste i kvalifikasjonen uten i ha klart direktekvalifiseringskravet (q).
Mildred Harris
Mildred Harris (født 29. november 1901 i Cheyenne i Wyoming i USA, død 20. juli 1944 i Hollywood) var en amerikansk film-skuespillerinne. Hun var en kortere tid gift med Charlie Chaplin.
Hun fremsto som en ledende skuespillerinne gjennom 1920-tallet, men karrieren hennes avtok noe etter ankomsten av filmer med lyd og musikk. Hun fant overgangen til snakkefilmer vanskelig og hennes karriere avtok dramatisk.
Liv og virke
Harris begynte sin karriere innen filmindustrien som en populær barneskuespiller som elleveåring. I en alder av 15 år var hun med i filmen Intoleranse fra 1916 regissert av D.W. Griffith.
Sytten år gamle Harris møtte skuespilleren Charlie Chaplin i midten av 1918 og hun ble gravid med ham. De giftet seg den 23. oktober 1918 i Los Angeles, California. Paret kranglet ofte om hennes karriere som skuespiller. Chaplin følte at hun ikke var på hans intellektuelle nivå, og da barnet døde i juli 1919, tre dager etter fødselen, ble ekteparet separert i løpet av høsten 1919.
Charlie Chaplin flyttet til Los Angeles Athletic Club. Harris forsøkte å holde flere opptredener og de prøvde å få til et lykkelig ekteskap som mulig, men i 1920 søkte hun om skilsmisse på grunnlag av mental grusomhet. Chaplin anklaget henne for utroskap. Harris benektet rykter om at Chaplin hadde vært fysisk voldelig, og en skilsmisse ble innvilget i november 1920. Harris fikk 100 000 dollar i skilsmisseoppgjøret.
Etter skilsmissen med Chaplin, hadde Harris et svært offentlig forhold med mindre enn ett års varighet med prinsen av Wales (senere kong Edward VIII). I 1924 giftet Harris seg med Everett Terrence McGovern. Ekteskapet varte frem til 26. november 1929, da Harris søkte om skilsmisse i Los Angeles, California etter fem års ekteskap.
Ekteparet hadde et barn sammen, Everett Terrence McGovern Jr. i 1925. I 1934 giftet hun seg med William P. Fleckenstein i Asheville, North Carolina. Paret var gift i ti år, helt frem til Harris døde i 1944.
Død
Hun var 43 år gammel da hun døde av lungebetennelse. Hun fik sitt siste hvilested påd Hollywood Forever Cemetery i Los Angeles i California.
Hun hadde gjorde sin siste opptreden i filmen A Wonderful Crime som ble utgitt posthumt i 1945. Harris ble tildelt en stjerne på Hollywood Walk of Fame ved 6307 Hollywood Boulevard. i Los Angeles i California. I 1992 ble hun portrettert av Milla Jovovich i den biografiske filmen Chaplin.
Jakob Svendsen Gimre
Jakob Svendsen Gimre (født 16. september 1865 i Sola, død 12. juli 1931 samme sted) var en norsk gårdbruker og politiker (H) som var stortingsrepresentant for Rogalands landdistrikter fra 1922 til 1927.
Akerlia (Oslo)
Akerlia (1-37, 2-28) er en vei på Kalbakken i bydel Grorud i Oslo. Den går østover fra Nedre Kalbakkvei og munner ut i Stålfjæra. Nær denne enden av veien er imidlertid en bom som hindrer gjennomfartstrafikk, og et stykke av veien er skiltet som gangvei.
Jakob Svendsen Gimre
Han ble tidlig politisk interessert, og ble valgt inn i Håland herredsstyre i 1893. Bortsett fra tre år satt han i herredsstyret frem til sin død. Gimre var ordfører i Håland herred 1914–1916, 1923–1925 og 1929–1930 og varaordfører 1908–1913 og 1920–1922. Han var også direktør (styremedlem) i Håland sparebank og takstmann for Norges Hypotekbank.
Akerlia (Oslo)
Veien het fra 1952 Østre Kalbakkvei, men fikk sitt nåværende navn i 1956.
Jakob Svendsen Gimre
Han var stortingsrepresentant for Rogalands landdistrikter 1922–1927, og satt hele tiden i Stortingets landbrukskomité. Han nøt stor personlig tillit i hjembygda, men ville ikke binde seg til å støtte hverken forbudssaken eller landsmålssaken.
Store Neva
Store Neva er en arm av elva Neva. Store Neva begynner ved Vasilij-øyas østre tupp, som deler Neva i Store Neva til venstre og Lille Neva til høyre i forhold til elvens retning. Store Neva strekker seg over 3,6 km, med en bredde fra 200 til 400 meter og en dybde på opptil 12,8 meter, før den munner ut i Nevabukten. Elva har en gjennomsnittlig vannføring på 1520 kubikkmeter per sekund, tre ganger så mye som vannføringen til Lille Neva.
Jakob Svendsen Gimre
I 1930 ble Håland herred delt i Sola og Madla herreder. Gimre ble den første ordføreren i Sola herred, men kom ikke til å fungere i vervet på grunn av sykdom. Han døde i juli 1931.
Store Neva
Det er to broer over Store Neva: Palassbroen og Blagovesjtsjenskij-broen, og den er forbundet med elvene Fontanka og Mojka og Novo-Admiraltejskij-kanalen.
J.V. Gertner
Johan Vilhelm Gertner (født 10. mars 1818 i København, død 29. mars 1871 samme sted ) dansk maler, særlig kjent for sine portretter. I tillegg malte han sjangermalerier, både fra Danmark og Italia, arkitekturmalerier, samt religiøse motiver og historiske scener. Han debuterte med å stille ut «Thorvaldsens atelier på Charlottenborg» i 1836, mens han gikk på Kunstakademiet. Det ble kjøpt inn av Den Kongelige Malerisamling.
Gertner hadde etter all sannsynlighet ikke hatt noen nærmere kontakt med Eckersberg i sin tid på akademiet, men dette endret seg kort tid etter og han ble en del av Eckersbergs omgangskrets.
Priser
Ifølge Dansk biografisk leksikon mottok Gertner Udstillingsmedaljen - Thorvaldsenmedaljen - i 1843.
Jefferson Montero
Jefferson Antonio Montero Vite (født 1. september 1989) er en ecuadoriansk fotballspiller som fra 30. juni 2020 er klubbløs.
Han spiller som ving, og er også en del av. Han har spilt for flere andre klubber i sin karriere, blant annet Real Betis og Levante fra Spania.
Han ble tatt ut til Fotball-VM 2014 i Brasil.
New York, I Love You
New York, I Love You er en amerikansk antologifilm som kom ut i 2009. Filmen består av elleve kortfilmer som viser ulike sider av New York. Hver av filmene har ulike regissører og skuespillere. Filmen er laget i samme stil som Paris, je t'aime (2006).
Attila Valter
Attila Valter (født 12. juni 1998) er en ungarsk syklist.
Søramerikansk mesterskap i basketball for menn 2003
Søramerikansk mesterskap i basketball for menn 2003 ble arrangert i Montevideo i Uruguay i 2003.
Citheronia
Citheronia er en slekt av sommerfugler som hører til familien påfuglspinnere (Saturniidae).
Utseende
Store til meget store (vingespenn opptil 150 millimeter), kraftige påfuglspinnere med avrundede vinger. Hunnene er noe større og tyngre enn hannene og har bredere vinger, ellers er forskjellen mellom kjønnene moderat i denne slekten. Vingene er grå-brune til svarte, noen ganger med et rødlig skjær, vingeårene er mer eller mindre oransjerøde. Forvingen har gjerne noen lyse, hvite eller kremfargede, flekker. Kroppen er kledt med rødlige hår, thorax med noen hvite flekker og lengdestriper, bakkroppen med smale, hvite tverrbånd. Larvene er grønnlige, med lange, piggete, hornlignende utvekster som gir dem et noe grotesk utseende.
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Victor Leksell
Victor Leksell (født 4. april 1997 i Torslanda i Göteborg kommune) er en svensk sanger.
Han deltok i Idol i 2017, hvor han ble stemt ut i kvartfinalen.
I 2018 ga han ut sine to første singler, «Vart du sover» og «Tappat», hvorav sistnevnte nådde en sjetteplass på den svenske singellista.
Den 17. januar 2020 ga han ut sin mest populære låt «Svag» som toppet den svenske singellista i elleve uker, samt den norske singellista i tolv uker til nå. Låten har til nå over 145 millioner strømminger på Spotify, og er dermed den meststrømmende svenskspråklige låta på denne plattformen.
Den 17. juni 2020 ga han ut debutalbumet sitt Fånga mig när jag faller som debuterte på førsteplass i Sverige og nådde tredjeplass på Topplista i Norge. Da albumet kom ut, lå alle låtene fra albumet på den svenske singellista.
I desember 2020 ble Victor Leksell tildelt Nordens språkpris for å sprenge språkbarrierer med låten "Svag" i en tid med stengte grenser.
Diskografi
Studioalbum
Singler
Arbeidermesterskapet i bandy 1937
Det tredje norske arbeidermesterskapet i bandy ble arrangert vinteren 1937 av Arbeidernes Idrettsforbund. 14 lag deltok, og mesterskapet ble avholdt som utslagsturnering. Brage vant turneringen etter å ha slått Reidulf 3-2 etter ekstraomganger i finalen.
Allround-VM på skøyter 1933, menn
Allround-VM på skøyter 1933, menn ble arrangert på Øya stadion i Trondheim, Norge 18 og 19. februar 1933. Hans Engnestangen  fra Norge ble verdensmester.
Arbeidermesterskapet i bandy 1937
1. runde
24. januar.
2. runde
31. januar.
Semifinaler
14. februar.
Finale
Søndag 21. februar 1937, Dælenenga, Oslo, ca. 500 tilskuere. Dommer: Arne Breber, Sterling.
Målscorere:
Liste over fylkesordførere i Troms og Finnmark
Liste over fylkesordførere i Troms og Finnmark begynner 1. januar 2020 etter sammenslåingen av Troms og Finnmark fylkeskommune
Åkær amt
Åkær amt ble opprettet i 1662 av det tidligere Åkær len. Det hadde sitt navn etter hovedgården Åkær. Amtet bestod kun av ett enkelt herred, nemlig Hads. Amtet ble nedlagt ved reformen av 1793, og inngikk deretter i Århus amt.
Ved folketellingen i 1787 hadde amtet 6024 innbyggere.
Søramerikansk mesterskap i basketball for menn 2004
Søramerikansk mesterskap i basketball for menn 2004 ble arrangert i Campos dos Goytacazes i Brasil i 2004.
Iver Andreas Günther Holter
Iver Andreas Günther Holter (født 21. juni 1781 i Drammen, død 19. mai 1860 samme sted) var en norsk jurist, kjøpmann og stadskaptein i Drammen. Han var også ansatt i tollvesenet.
I 1814 var han medlem av vernepliktskomiteen som ble nedsatt av Riksforsamlingen. Han var ikke medlem av selve Riksforsamlingen, men var Drammens andrerepresentant til det overordentlige Storting i 1814.
Holter var gift to ganger; første gang med Elen Lange, datter av magasinforvalteren på Akershus festning, Andreas Lange og andre gang med Vilhelmine Margrethe Rode, datter av major Georg Frederik Rode og Wilhelmine Stockfleth.
Mauritius’ herrelandslag i fotball
Mauritius' herrelandslag i fotball er det nasjonale fotballandslaget til Mauritius i det sørvestlige Indiahavet. Landslaget administreres av det nasjonale fotballforbundet Mauritius Football Association (MFA), som ble opprettet i 1952, og ble en del av henholdsvis FIFA i 1962 og CAF i 1963. Laget har aldri kvalifisert seg til VM-sluttspill, men har ved én anledning deltatt i Afrikamesterskapet.
Historie
Laget spilte sin første landskamp i 1947 mot, hvor de vant 2–1. Over de neste 20 årene spilte Mauritius i all hovedsak mot Réunion og, mest sannsynlig på grunn av disse øyenes geografiske nærhet. De deltok også i øynasjonsturneringen Triangulaire fra 1947 til 1963, som var forløperen til Jeux des îles de l'océan Indien, hvor Mauritius vant ti titler.
Først fra og med 1967 begynte Mauritius å delta i kvalifisering til internasjonal mesterskap. De har enda til gode å kvalifisere seg til et VM-sluttspill, men deltok for første gang under Afrikamesterskapet 1974, hvor landet røk ut i gruppespillet.
Sjur Kasa
Sjur Kasa (født 29. april 1961, død 2. november 2015 i Oslo) var en norsk sosiolog.
Acanthogammarus (Acanthogammarus)
Acanthogammarus (Acanthogammarus) er en underslekt av slekten Acanthogammarus innen underfamilien Acanthogammarinae som igjen er av familien Acanthogammaridae. Overfamilie er Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever bare i ferskvann.
Underslekten er endemisk til Bajkalsjøen.
Talmo Oliveira
Talmo Curto de Oliveira (født 10. november 1970 i Itabira), brasiliansk volleyballspiller som deltok i de olympiske leker 1992 i Barcelona.
Gareth Roberts
Gareth Roberts er navnet på flere personer:
Sjur Kasa
Han tok hovedfag og doktorgrad i sosiologi ved Universitetet i Oslo. Hans spesialområde var politisk økonomi særlig med anvendelse på miljø, energi og utvikling. Kasa var knyttet til CICERO Senter for klimaforskning i 24 år og var professor ved Høgskolen i Hedmark da han døde. Han ble der utnevnt til professor i sosiologi i 2014. Han var også knyttet til tenketanken Res Publica.
Ryan Gibbons
Ryan Gibbons (født 13. august 1994) er en sørafrikansk syklist.
Han representerte Sør-Afrika under Sommer-OL 2020 i Tokyo, hvor han ikke fullførte herrenes fellesstart.
Henrik Thrap-Meyer
Henrik Thrap-Meyer (født 31. juli 1833 i Bergen, død 29. desember 1910) var en norsk arkitekt. Han fikk sin utdannelse ved Polytechnicum i Hannover og Zürich i årene 1855-1860. Han var lærer ved Bergens Tegneskole fra 1860 til 1863. Siden arbeidet han på Stadskonduktørens kontor i Kristiania. Ved siden av dette begynte han med selvstendige oppdrag, først i hovedstaden, men etter hvert utover i landet. Victoria terrasse i Oslo regnes som hans hovedverk. Han var den første som sendte ferdige trehus ut av Norge. Han lagde tegninger til montrene i de norske avdelingene under verdensutstillingene i Wien 1873, i Philadelphia 1875 og Paris 1879.
Fra 1886 til 1904 var han også engasjert som arkitekt for Diakonissehuset Lovisenberg i utbyggingen av sykehuset.